ผมอยากสอบถามครับ แฟนผมฝั่งยาคุม แบบ3ปี ฝั่งได้1ปี4เดือนแล้วครับ ก็มีเมนตลอดแต่มาไม่ตรงกันสักที แต่เดือนที่แล้วประจำเดือนมา10กว่าวัน แต่พอมาเดือนนี้ 1 เดือนเต็มๆแล้วครับที่ประจำเดือนไม่มาเลยครับ ช่วงนี้นมแฟนผมใหญ่ขึ้นผิดปกติ อาการแบบนี้ท้องมั้ยครับ
สวัสดีค่ะ ผลข้างเคียงของยาฝังคุมกำเนิดนั้น อาจทำให้มีเลือดออกกะปริดกะปรอย หรืออาจทำให้มีประจำเดือนมาบ่อย มาติดต่อกันนาน หรือมีปริมาณมากได้ หรือในบางครั้ง อาจทำให้ประจำเดือนขาดหายไปก็ได้ดังนั้น การที่มีประจำเดือนมาไม่ตรงกัน และบางครั้งมีเลือดออกนาน 10 กว่าวัน และการที่ประจำเดือนขาดหายไปดังกล่าว น่าจะเกิดจากผลข้างเคียงของยาฝังคุมกำเนิดได้ค่ะ ส่วนโอกาสในการตั้งครรภ์นั้น ถือว่ามีน้อยมาก เนื่องจากประสิทธิภาพในการป้องกันการตั้งครรภ์ของยาฝังนั้นถือว่าดีมาก โดยจะช่วยป้องกันการตั้งครรภ์ได้มากกว่า 99% หรือมีโอกาสในการตั้งครรภ์เพียง 0.05% แต่หากกังวลใจ ก็อาจลองตรวจหาการตั้งครรภ์ดูค่ะ